Diari Oficial de la Generalitat Valenciana


Sumari del DOGV 4579, del 03-09-2003 (2003/9701)

Informació pública del programa d'actuació integrada de la unitat d'execució 1, sector 3, pla parcial Europa Residencial, en sòl urbanitzable de la partida Lluca-Tossal Gros del Pla General d'Ordenació Urbana de Xàbia.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4579

Data del DOGV
:   03-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9701


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa d'actuació integrada de la unitat d'execució 1, sector 3, pla parcial Europa Residencial, en sòl urbanitzable de la partida Lluca-Tossal Gros del Pla General d'Ordenació Urbana de Xàbia. [2003/9701]
  
Jo, Antonio Jiménez Clar, notari del Col·legi de València, Districte de Dénia, amb residència a Xàbia, done fe:
  
Que l'Agrupació d'Interés Urbanístic de la Unitat d'Execució 1, Sector III en Lluca-Tossal Gros de Xàbia, amb domicili al carrer de la Pau, 29, 5a de València, ha formulat un instrument de planejament de la unitat d'execució 1 del sector III de la zona Lluca-Tossal Gros del Pla General d'Ordenació Urbana de Xàbia, a l'empara del que preveu l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i que inclou:
  
1. Programa d'actuació integrada amb el projecte d'urbanització i el seu corresponent estudi de seguretat i salut, tot això de la unitat d'execució 1, sector 3, pla parcial Europa Residencial, en sòl urbanitzable de la partida Lluca-Tossal Gros. Pla General d'Ordenació Urbana de Xàbia.
  
2. Document d'homologació sectorial (dels sectors 1, 2, 3) en sòl urbanitzable no programat de la partida Lluca-Tossal Gros del Pla General d'Ordenació Urbana de Xàbia.
  
3. Pla parcial del sector 3 Europa Residencial en sòl urbanitzable de la partida Lluca-Tossal Gros del Pla General d'Ordenació Urbana de Xàbia.
  
En aplicació del que establix l'article 48 de la llei es fa constar:
  
- Que l'objecte d'este és la programació de la unitat d'execució 1 del sector III de l'homologació de la zona Lluca-Tossal Gros, situada al sud-oest del terme municipal de Xàbia.
  
- Que la notaria en què estan protocol·litzats els documents és la d'Antonio Jiménez Clar, situada al carrer de l'Historiador Roc Chabàs, número 1, de Xàbia.
  
- Que l'exemplar depositat davant de l'ajuntament va ser presentat en data 5 d'agost de 2003.
  
En aplicació del que establix l'article 48.1.C) en relació amb l'article 48.3, ambdós de la referida llei, és procedent sotmetre el citat programa amb el document d'homologació el pla parcial i el projecte d'urbanització amb el seu estudi de seguretat i salut, a informació pública pel termini de 20 dies hàbils comptats a partir del dia següent a la publicació d'este anunci en el Diari Oficial de la Generalitat Valenciana. Amb anterioritat a la dita publicació, s'anunciarà esta en un diari no oficial d'àmplia difusió al terme de Xàbia.
  
Durant este termini qualsevol persona podrà comparéixer a l'expressada notaria en dia hàbil i entre les 09.30 i les 13.30 hores de dilluns a divendres, per a obtindre copia de l'acta de protocol·lització dels citats documents o sol·licitar que se li exhibisca esta.
  
Així mateix, es fa constar la possibilitat de consultar a l'Ajuntament de Xàbia les actuacions derivades de la documentació depositada en este i de presentar davant d'ell, perquè s'hi incorporen, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu podrà ser consultat al Servici d'Urbanisme de l'Ajuntament de Xàbia, els dies hàbils en horari d'oficines.
  
Les al·legacions que, si és procedent, es formulen, seran presentades davant de l'Ajuntament de Xàbia, dirigides al Servici d'Urbanisme.
  
Si durant l'exposició al públic de la present iniciativa del programa per a l'actuació integrada del referit sector, algú haguera iniciat una segona exposició d'una altra en competència amb aquella, pertocarà la pròrroga de terminis regulada en l'article 46.4 de la Llei Reguladora de l'Activitat Urbanística.
  
Així mateix, per mitjà del present anunci, segons allò que s'ha preceptuat pel paràgraf segon de l'article 48 en relació amb l'article 46 paràgrafs, 4t i 5é de la citada Llei 6/1994, es posa en coneixement dels interessats, que el termini de cinc dies hàbils per a presentar les proposicions juridicoeconòmiques, comença l'endemà hàbil a la finalització del termini de 20 dies anteriorment indicat. Durant el dit termini podran formular-se les referides proposicions a l'Ajuntament de Xàbia en horari d'oficines.
  
L'obertura de pliques no se celebrarà fins que una vegada acabat el termini per a presentar-les, no s'acredite davant de l'ajuntament la realització del que disposen els apartats anteriors. Una vegada acreditat es realitzarà l'obertura i alçarà acta sota fe pública i davant de dos testimonis. Totes les actuacions podran ser objecte de consulta i al·legació pels interessats, durant els 10 dies següents a l'acte d'obertura de pliques.
  
El present anunci complix amb la funció de notificació, de conformitat amb el que preveu l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de propietaris de parcel·les que siguen desconeguts (parcel·les cadastrals 6, 7 i 38 del polígon 14); (parcel·les cadastrals 1524502BC5912S de cadastre d'urbana del municipi de Xàbia) i respecte dels propietaris el lloc de notificació del qual s'ignora (parcel·les cadastrals 8 de María Luisa Pedro García, 10 de Vicente Pastor Gilabert, 21 de José Bolufer Devesa, 25 de Vicente Ferrer Pastor, 26 de Teresa Pascual Catalá, 27 de Rosa Pastor Catalá, 29 de Juan Bautista Roldán Marí, 33 de Francisco García Bolufer, 34 de Francisco Pascual Pascual, 35 de Francisco Pascual Pastor, 39 de Juan Pascual Pastor, 40 de Francisco Pascual Pastor, 41 de Carmen Pastor Pastor, 42 de Francisco Pascual Pastor, 43 d'Antonio Pastor Pastor, 54 de Josefa Teresa Pastor Vidal, 57 d'Antonio Soler Vallés, 58 de Bautista Llobell Pastor, 59 de José Pastor Gilabert, 61 de José Pastor Buigues, 62 de José Pastor Buigues, 65 de Vicente Bolufer Llobell, 66 de Vicente Bolufer Llobell, 80 de María Gilabert Marqués, 81 d'Eulogio Bolufer Catalá, 90 de Joaquín Gilabert Pascual, 91 de Joaquín Gilabert Pascual, 98 de Vicenta Marqués Pascual, 101 de Joaquín Gilabert Pascual, 105 de Vicente Gilabert Beltrán, 107 de Vicente Gilabert Beltrán del polígon 14); (parcel·les cadastrals 314 de Consumero Torres Juan, 315 de José Buigues Ahuir, 318 de Gabriel Marqués Gilabert, 319 de Bautista Polvoreda Codina, 324 de Fernando Albi Cholbi, 325 de Fernando Albi Cholbi, 329 de Francisca Salvá Masó, 330 de José Salvá Leyda, 331 de José Castelló Salvi, 332 d'Isabel Salvá Masó, 333 de José Catalá García, 335 de Fernando Albi Cholbi, 337 de Bautista Bou Vives i 339 de Juan Diego Silva del polígon 15) i (parcel·les cadastrals 92 de Juan Pedros Martínez i 94 de Vicenta García Devesa del polígon 13).